التورة لفرانساوية ب لفرانساوية: Révolution française هي واحد لوقيتة ف التاريخ ديال فرانسا بدات ف ماي 1789 و سالات ف نونبر 1799 اللي أترات بزاف ف لبلاد مبعد و كانو عليها نتائج كبار لا على فرانسا و لا على لعالم. من أهم النتائج ديال هاد التورة هي باللي ما بقاتش لملكية لمطلقة تعدم لماليك لويس 16 ف 1793 و ولات فرانسا جمهورية علمانية. التورة لفرانساوية سالات ف 1799 ملي ناپوليون بوناپارت حكم فرانسا و ردها إمبراطورية عسكرية. التورة لفرانساوية كانو عندها بزاف د لأسباب ولكن لأغلبية د لمؤرخين متافقين باللي جات حيت فرانسا ديك لوقت كان فيها لفساد و لإستبداد و التفاوت الطبقي و لمشاكل ديال لقتيصاد اللي ماقدراتش الدولة تصلحها.1 من أهم لأحدات د التورة لفرانساوية هو ملي دخلو الناس للحبس ديال لباستيي و خرجو منو لحباسا اللي كانو فيه. هاد لحدت بين لانهيار ديال الدولة و كان الشرارة ديال التورة.2 موراه بشهر تدار لإعلان ديال حقوق لإنسان و لمواطن و حبس النضام لفيودالي لي كان كيعطي متيازات ل النوبالا و كيستعبد الطبقة د لفلاحين. - يوم غير الخبز التاريخ واندلعت الثورة الفرنسية - العربية 2019. - الثورة الفرنسية.. رسالة فرنسا التي كفرت بها واعتنقها العالم - الجزيرة 2020. مأرشيڤي من لأصل ف 2022-08-17. تطالع عليه ب تاريخ 2020-11-06. تقدر تزيد شوف بزاف د تصاور و لمعلومات ديال French Revolution ف ويكيميديا كومنز.